sinarproject/legisdata huggingface dataset:
Pertanyaan 287: UNISEL
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RAJIV A/L RISHYAKARAN (N34 BUKIT GASING)
Jawapan oleh: Y.A.B. Dato' Menteri Besar

Y.B. TUAN RAJIV A/L RISHYAKARAN

Adakah UNISEL akan memberi rebat atau pengurangan fi kepada pelajar akibat covid-19?

Apakah kedudukan kewangan Unisel sekarang?

Apakah prestasi untung-rugi UNISEL pada tahun 2019?

Y.A.B. Dato' Menteri Besar

tidak dapat dipertimbangkan setelah mengambil kira bahawa kos pelaksanaan operasi yang perlu dibiayai oleh pihak Universiti sendiri agar mematuhi protokol dan prosedur Kementerian Kesihatan Malaysia dan Majlis Keselamatan Negara (SOP) dalam kepentingan keselamatan dan kesihatan warga Universiti dan komuniti. Tambahan pula, proses pembelajaran dan pengajaran (P&P) masih dilaksanakan mengikut ketetapan pihak berwajib, walaupun dengan kaedah yang berbeza, iaitu melalui pembelajaran dalam talian.

Untuk makluman YB, Universiti masih menanggung kos operasi pentadbiran yang tidak berkurangan bagi menyelenggara semua kemudahan termasuk bilik kuliah, makmal, bengkel, perpustakaan, studio, dan kemudahan pusat sukan. Perkara ini perlu dilaksanakan untuk memastikan keadaan Universiti terurus dan mengekalkan tanpa menjejaskan keselamatan dan kesihatan warga Universiti.

Selain itu, pihak pentadbiran Universiti sentiasa memastikan kampus beroperasi dengan baik dan operasi pentadbiran dapat diteruskan dalam tempoh Perintah Kawalan Pergerakan (PKP). Malahan pihak Universiti perlu menanggung kos pelaburan bagi perkakasan awan (cloud computing) untuk staf bekerja dari rumah, perisian, jalur lebar, sistem pengurusan pembelajaran dalam talian, e-sumber agar kaedah pembelajaran dan pengajaran dalam talian berjalan lancar.

b) Buat masa ini, Laporan kewangan bagi tempoh 2019-2020 tidak dapat dijana memandangkan pihak UNISEL sedang membangunkan Sistem Kewangan melalui Total Campus Management System (TCMS) dan dijangka dapat disiapkan penghujung Tahun 2020.

Buat masa ini, Laporan kewangan bagi tempoh 2019-2020 tidak dapat dijana memandangkan pihak UNISEL sedang membangunkan Sistem Kewangan melalui Total Campus Management System (TCMS) dan dijangka dapat disiapkan penghujung Tahun 2020.